Specials: Graffiti Books
R 109You save R 81
R 59You save R 231
R 29You save R 61
R 69You save R 231
Andrea Basson se lewe verander onomkeerbaar toe sy met die ondenkbare gekonfronteer word. Ná dertien jaar van getroude lewe met Dewald, die liefde van haar lewe, ontdek sy hy is 'n rondloper. Sy maak kennis met die slinksheid van 'n Jesebel en gaan deur al die fases van 'n vrou wat owerspel eerstehands beleef - ontkenning, verwerping, woede, wraak en intense hartseer. Die pad na herstel is lank, uitdagend en vol slaggate. Maar die storm staan nie stil nie en sy kom ook nie dieselfde mens anderkant uit nie. In die proses ontdek sy ook heling lê daarin om na ander in nood uit te reik. Egskeiding verwoes, maar die liefde maak heel. Oor die skrywer Anna Penzhorn is die skrywersnaam van Anni Niewenhuis. Helende liefde is haar 44ste boek. Sy bly op Modimolle, maak graag tuin, luister na klassieke musiek en is 'n kompulsiewe leser. Sy het 'n passie vir skryf, om haar lesers te laat ontvlug en telkens die liefde opnuut te laat ervaar. Sy beskou verhale waarin die liefde tussen man en vrou sentraal staan as 'n positiewe en helende krag. In 2000 het sy die eerste LAPA-liefdesromantoekenning ontvang vir Gesteelde liefde en in 2004 vir Hart van 'n held. Pryswoorde Chanette Paul, LAPA se manuskripontwikkelaar, sê: "Wat 'n heerlike, deurleefde manuskrip! En boonop so vlot geskryf en goed versorg. Anni lewer hier werk van uitstekende gehalte. My hart wou breek vir Andrea. Ek het saam met haar swaar gekry. Haar seerkry het in my geëggo, haar verwarring en die ontreddering wat sy voel, het my diep ontroer." Jeanette Ferreira, teksredakteur sê: "Hierdie is knap hantering van 'n sensitiewe tema deur 'n ervare skrywer van romanses en liefdesromans. Die leser lag en huil saam met die hoofkarakter, word op 'n reis geneem wat emosionele geweld in sy rouste vorm uitspel. Maar Andrea kies die pad wat na heelheid en uiteindelik ook 'n nuwe liefde lei. Anna Penzhorn het 'n fyn aanvoeling vir die psige van die vrou en die verwikkeldheid van verhoudings."
R 69You save R 181
(Tweede druk.) Vir die pragtige en sprankelende Jacqueline de Péronne is die lewe aan die Kaap 'n lied. Nie eens haar gereëlde huwelik met haar uiters onaantreklike stiefneef, kaptein don Miguel Cortés, 'n groot, vet en onaantreklike slawehandelaar kry haar onder nie. Miguel is vort met sy vrag slawe en Jaqueline hervat haar ongebonde lewe van pret en partytjies. Christoban Hernández, 'n uiters aantreklike reisiger en gas aan haar tante se huis het egter ander idees oor die huwelik. Hoe 'n getroude vrou haar behoort te gedra. Hy onderneem om haar vryhede in te perk. In te staan vir haar man. Maar niemand regeer Jacqueline nie. Allermins 'n vreemdeling. Sy tart hom. Treiter hom. Maak haar rokke se halslyne nog laer. Jaag sy bloeddruk doelbewus op. Keer op keer beland sy in Christoban se arms, maar swig kan sy nie. Sy is en bly 'n getroude vrou. Miguel se terugkeer verander alles. Christoban het 'n ou appeltjie met Miguel te skil. Christoban was 'n roeier op Miguel se galeiskip en dra die letsels oor sy lyf. Miguel moet sterf. Nie eens Jacqueline kan Christoban keer nie. Maar vir wie se lewe moet sy vrees? Haar man s'n of die man wat sy liefhet?
R 79You save R 291
Karin Behm-Joubert , Daleen van der Linde
Met dié boek word ma's tydelik uit die kombuis verban, want jou wederhelf en kinders is van plan om jou te bederf met heerlike kos wat hulle sonder hulp of te veel moeite voorberei het. "Nie vir Ma's nie" se resepte is maklik, beproef en het stap-vir-stap aanwysings wat enige groentjie gemaklik sal laat in die kombuis.
Die boek verskaf ook die nodige omskakelingstabelle en wenke en laat kinders toe om meer te leer oor die doel van kombuistoerusting.
Daar is heerlike resepte vir ontbyte, ligte etes, voorgeregte, kitskos, aandetes, bykosse, braai disse, nageregte, teetyd-versnaperinge en smulgoed vir smulpape. Buiten heerlike resepte, is daar ook 'n hele hoop wenke wat kosmaak sommer kinderspeletjies maak.
ï'· Haastige happies
ï'· Pret met pasta
ï'· Sorg vir aandete
ï'· Bring en braai
ï'· Groente en slaaie
ï'· Perfekte poedings
ï'· Bak en brou
Hierdie is 'n hersiene uitgawe met nuwe resepte
Waarom bring 'n baba-kangaroe die eerste paar maande van sy lewe in sy ma se buidel deur?
Hoeveel melk kan 'n olifantkalfie in een dag drink?
Hoe leer 'n baba-sjimpansee om al die dinge te doen wat sy ma en pa kan doen?
Hoe oorleef ysbeerwelpies in die ysige Arktiese koue?
Hierdie boek is propvol prettige feite en aktiwiteite wat jou sal help om die wonderlike wêreld van babadiere te verken! Met 48 bladsye propvol prettige feite, volkleurfoto's en hope aktiwiteite, speletjies en kopkrappers waarmee jy die wonderwêreld van babadiere kan verken, is hierdie boek gewaarborg om jong feitevrate se tone te laat omkrul van lekkerkry! Ontdek van die oulikste babadiere in die wêreld, en vind uit hoe hulle aangepas is om in die natuur te oorleef.
In hierdie tweede boek in 'n reeks oor Luna, 'n jong speursersant van Stellenbosch, word sy betrek by die ondersoek na 'n tienermeisie, Elodie, wat spoorloos uit 'n plaaslike gastehuis verdwyn het.
Luna se bekommernis oor wat met die meisie gebeur het, laat haar dieper betrokke raak by die gesin en noop haar eindelik om meer te waag as wat haar bevelvoerders van haar sou verwag. Sy volg 'n suspisieuse motor tot in 'n swart woonbuurt waar sy oorrompel en self ontvoer word. In die bak van die motor vind sy die meisie, maar nou is albei gevangenes van 'n kartel wat handel dryf in jong vroue.
Luna moet elke greintjie inisiatief inspan en al haar kennis betreffende selfverdediging bymekaarskraap om van die ontvoerders af weg te kom. Ook om vir Elodie uit die gebou te kry en steeds uit die ontvoerders se kloue te hou. Geleidelik blyk dit dat die gesinnetjie se bestaan nie so idillies is as wat dit vir buitestanders mag lyk nie. Aan die einde van die verhaal wag 'n skokkende onthulling op die leser.
Anina Roux vlug tydelik Fynbos toe om haar egskeiding en haar ouma se boedel af te handel. Noodgedwonge leer sy 'ouvrougoed' soos hoe om wol te spin en te kleur en - hemele behoede haar - te hekel! Sy leer dat hoop in verskeie skakerings voorkom en dat haar aantreklike buurman haar knieë nog net so lam maak soos jare gelede.
Mark Burger kan nie meer professioneel gholf speel nie en sukkel om dit te aanvaar. Nog minder stel hy belang in 'n verhouding met sy buurvrou, maar raak halsoorkop verlief op haar driejarige dogtertjie. Hy kry haar ma egter om die dood nie uit sy kop of sy hart geweer nie.
R 29You save R 71
Tuisgemaakte sop en brood is een van die beste maniere om liggaam en siel te voed gedurende die koue wintermaande - of dit 'n ontspanne middagete of 'n meer gesofistikeerde voorgereg is, sop bly die maklikste en mees veelsydige opsie.
50 Sop- en Broodgeregte bevat vyftig voedende sop- en broodresepte wat familiegunstelinge sal word.
- Romerige blomkool-en-aartappelsop met spek
- Kruiebrood in 'n blikkie
Die fantastiese avonture van Theo die kat
Illustrator: David Theron
R 39You save R 121
Theo bly saam met sy ma, sy broer en sy suster reg langs die biblioteek. Die ander katte stel net belang in kos, kattekwaad en kattemaai. Maar nie Theo nie. Hy hou van lees. In hierdie omnibus verskyn drie lekkerleesstories oor Theo se avonture. In Theo die biblioteekkat is Theo die enigste een wat 'n rot ruik toe die aaklige mevrou Zuurpruim al die katte nooi om by haar te kom woon. In Theo en die kattedief is al die katte in Huis Kietziekatzie dol daaroor wanneer Theo vir hulle stories lees. Maar op 'n dag verdwyn die katte skielik spoorloos. Waar kan hulle wees? In Theo en die sirkus is daar op 'n dag 'n plakkaat in die biblioteek opgeplak. Alle diere word genooi om by die sirkus aan te sluit. Almal is opgewonde en oefen om toertjies te doen. Maar Theo lees iets wat sy snorbaarde laat kriewel ... Hierdie drie prettige stories is nou vir die eerste keer in een pragtige omnibus beskikbaar - perfek vir voorlees of selflees.
R 59You save R 241
Op Pelgrimshoop, 'n weggesteekte dorpie in die voue van die Laeveld, waar die vlaktes wemel van skaap, gras en die oudste klipformasies in Suid-Afrika, daar vind Hannah de Witt in 1956 haar voete weer na 'n verbryselende verhouding wat sy agterlaat in Pretoria. Ongeag die feit dat haar student, Elias Bart, die knorrige boer van Bartelheim, die man wat 'die ding het met die perde', aanvanklik nie wil saamwerk met waarvoor hy haar laat kom het nie: Om hom verder te kom leer. Die legendariese vete tussen Vliet Vorster, sy 4-manbende, en Bart dreig boonop om in 'n volskaalse konflik te ontaard want Vorster haat die 'bontspul' op Bartelheim. Vliet Vorster, voorste boer en burgemeester, wat elke Saterdagaand Die Oog leegdrink en Sondag voor in die kerkgestoeltes sit. Ondanks die dorp se opstand oor Hannah en haar skrywerbroer Abram se teenwoordigheid in die omgewing, die atmosfeer op die plaas wat maar styf is en Hannah se onwillige student groei die waarheid, teerheid en nederigheid - en Hannah leer 'n ander Elias ken. Die boek verloop deur een baie belangrike jaar in ons geskiedenis, 1956, die instelling van 'petty politics' en met o.m. die vrouemars na die Uniegeboue. Dit vertel 'n stukkie ongekende geskiedenis - en is gebaseer op werklike gebeure in ons geskiedenis wat onverteld is, om een of ander rede